CELEX: 62019TN0801
Language: fi
Date: 2019-11-20 00:00:00
Title: asia T-801/19: Kanne 20.11.2019 – DTE Systems v. EUIPO – Speed-Buster (PedalBox +)

27.1.2020   
            
            
               FI
            
            
               Euroopan unionin virallinen lehti
            
            
               C 27/63
            
         
      Kanne 20.11.2019 – DTE Systems v. EUIPO – Speed-Buster (PedalBox +)
      (asia T-801/19)
      (2020/C 27/62)
      Kannekirjelmän kieli: saksa
      
         Asianosaiset ja muut osapuolet
      
      
         Kantaja: DTE Systems GmbH (Recklinghausen, Saksa) (edustaja: asianajaja U. Vietmeyer)
      
         Vastaaja: Euroopan unionin teollisoikeuksien virasto (EUIPO)
      
         Muu osapuoli valituslautakunnassa: Speed-Buster GmbH & Co. KG (Sinzig, Saksa)
      
         Menettely EUIPO:ssa
      
      
         Riidanalaisen tavaramerkin haltija: Kantaja
      
         Riidanalainen tavaramerkki: EU-tavaramerkiksi rekisteröity sanamerkki PedalBox + – EU-tavaramerkki nro 16 637 266
      
         EUIPO:ssa käyty menettely: Menettämismenettely
      
         Riidanalainen päätös: EUIPO:n ensimmäisen valituslautakunnan 5.9.2019 asiassa R 1934/2018-1 tekemä päätös
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  kumoaa EUIPO:n mitättömyysosaston 1.8.2018 asiassa nro 16 223 C (mitättömyys) tekemän päätöksen ja EUIPO:n ensimmäisen valituslautakunnan 5.9.2019 valitusasiassa R 1934/2018-1 tekemän päätöksen
               
            
                  —
               
               
                  pysyttää EU-tavaramerkin nro 16 637 266 rekisteröinnin voimassa täydessä laajuudessaan sellaisena kuin vastaaja on rekisteröinyt ja kirjannut sen
               
            
                  —
               
               
                  toissijaisesti siltä varalta, että asian ratkaiseva tuomioistuin päätyisi katsomaan, että asiassa tarvitaan lisää tosiseikkoja koskevia toteamuksia, velvoittaa vastaajan arvioimaan käsitteen ”PedalBox +” vapaana pitämisen tarvetta uudelleen ja ottamatta tällöin huomioon seuraavien yritysten tuotemerkintöjä: SPEED-BUSTER GmbH & Co. KG., Mosaikweg 18, 53489 Sinzig, Saksa ja CPA Performance GmbH, Jurastraße 1, 73119 Zell unter Aichelberg, Saksa.
               
            
         Kanneperuste
      
      
                  —
               
               
                  Euroopan parlamentin ja neuvoston asetuksen (EU) 2017/1001 59 artiklan 2 kohdan rikkominen.